МКОУ «Эминхюрская СОШ»

**СОЧИНЕНИЕ**

**тема:**

**«Дидед ч1алал рик1 ацукьарин»**

Кхьена: Гамидова Н.А. 6а классдин ученица

Лезги ч1алан ва литературадин муаллим: Бирембеков Н.А.

2017 г.

Дуьньядин винел вичин хайи дидедин ч1ал авачир са халкьни-гьич авайди, туш Дидедин ч1ал -ам чаз дидедин нек1едихъ галаз, дамарра авай иви хьиз, кьиле авай мефт1 хьиз бахшнавай багьа зат1 я. Ч1ал- алимри къейдзавайвал, гьар са халкьдин векилдиз ам сад-садахъ галаз рахун, вичин фикирар ачухдаказ лугьун, яб акалзавай кас дуьз гьавурда гьатун патал ишлемишзава сенят, яракь я лагьайт1ани жеда. А патал алай касдин рахунрихъ яб акалайла чаз ада шадвал ийизвани, хажалатзавани, адетдин ихтилат-суьгьбет ийизвани чир жезва. Ч1алахъ мад са кьет1енвал ава. Ч1алахъ сеслувал ава.Чавай са кьадар яргъал алай касдал,жуваз вуч лугьуз к1анзават1а, жуван фикир агакьаризни жезва.

Лезги ч1ални вичиз хсуси к1ел-кхьин авай ч1аларикай я. Идалай вилик чи дидед ч1алал, к1ел-кхьин авач лугьудайбурни хьана, амма тарихдин деринар ахтармишайла, къекъвейла, лезги ч1ал, эвелдай къванерал, чархарал кхьена, ахпа вичихъ Алпан гьукумат хьайила чир жезва. Адалай гуьгъуьнизни, чал яракь гваз атай чапхунчийри чпин ч1алар ишлемишиз хьанайт1ани, чи арайра, гьабуру кьабулиз тунвай алфавитралди ва дидедин ч1алал кьхьей зат1ар, документар чилик акатна вара-зара хьанвай кхьинар чаз жагъизва, чи баркаллу алимри абур к1елзава.

Дидедин ч1ал чахъ гьа хайи йикъалай башламишна ,ракъинин ишигъ хьиз гъетерин нур хьиз,гьар декьикьада чи жигерри ч1угазвай гьава хьиз, йикъа са шумудра незвай ризкьи ва хъвазвай яд хьиз агакьзава.Чаз, гьар пакамалай няналди, чи дидейри кьеп1ини кьилихъ язавай лайлаяр ван  
жезва, радиодай, телевиденидай, школада тарсарай, хуьре- к1вале ва к1валахда-кеспидал ийизвай рахунрай ванер къвеза.Ч1ал- булахдай къвезвай гьамгадин яд хьиз, къвердавай михьи жез, къвердавай хци жез чал агакьзава.

Чна дидедин ч1алал к1валахни ийизва, чна адал дамахни. К1валах ам я, чун жуван ч1алал, лезги ч1алал рахазвай гьар гьи хуьруьз фейит1ани, масадан ва я маса ч1алан куьмек галачиз рахазва. Дамахни ам я хьи, вири ч1ехи ч1алариз хас лишанар, гьар са зат1униз лугьудай хсуси т1варар, гьар гьихьтин четин, гзаф фикирар санал к1ват1на, лугьузвай ва я кхьенвай филасофиядин, литературадин эсерар, дидедин ч1алаз регьятдиз гъиз ва лугьуз жезва. Са гафуналди, лезги ч1ал-дуьньядин амай халкьарин ч1алар хьиз, девлетлуни я, къиметлуни. Гьайиф хьи, са бязи инсанри, дидедин ч1ал ам гьина герек къвезвайди я лугьуз, кваз такьазвай чи аяларни ава. Ам ч1алавай яргъаз хьун

вичин кесибвал ва бедбахтвал тирди геж гъавурда акьада.Шегьерра яшамиш жезвай аялривай, хайи ерийрал хтай вахтара абур, бегьем гъавурда гьат   
тийиз, вичин фикир дидедин ч1алал лугьуз тежез, къерехда амукьзава. Садбур, сад- кьве йисуз патарал акъатайла, кьисмет хъхьана хуьруьн   
школайриз к1елун давамариз хтун хъувурла, чаз дидедин ч1ал хъсан чизмач лугьузва. Абур дуъз туш. «Хайи ч1ал тийижир инсан еке бахтуникай магьрум я.», лугьузва халкьдин мисалда.3аз а бахтуникай магьрум жез к1анзавач . Заз жуван дидедин ч1ал к1ан я ва адал дамахзава.